A-koondise kogemuseta Ojamaa kuulumine algkoosseisu pole üllatus, sest peatreener Tarmo Rüütli vihjas sellele juba kolmapäeval Tallinnas toimunud treeningul. Küll aga on ootamatu kevadhooaja laenulepingu alusel Tšehhi kõrgliigaklubis Viktoria Žižkov mänginud Kiidroni algkoosseisu edutamine, kirjutab Õhtuleht.
Seni mängudega noortekoondistes piirdunud Kiidronit eelistatakse keskkaitses kogenud Andrei Stepanovile ja Flora kaptenile Karl Palatule. Samas ei tohi unustada, et juba esmaspäeval ootab Eestit kohtumine Ukrainaga ning Rüütli käsutuses on 20 mängijat, kelle vahel tuleb koormus mõistlikult jagada.